Ribe Stifts Adresseaviser, 1844-05-10
Ved Tallotteriets 1572. Trækning i Kbhavn udkom: No 60. 7. 78. 34. 15. Forslag til en Jernbane-Forbindelse mellem Flensborg, Tønder og Ribe. Flensborg, der aarligen besøges af 1300 Skibe af c. 20,000 Læsters Drægtighed, og som selv besidder en Handelsflaade af omtrent 130 Skibe, hvormed den som bekjendt driver en meget betydelig Handel, saavel med udenlandske som alle de danske Havne; og som formedelst dens Beliggenhed paa Sproggrændsen isærdeleshed egner sig til at være Mægler mellem det dansktalende og tydske handlende Publikum i Syden og Norden. Denne By, hvori de vigtigste Manufaktur kræfter koncentrere sig og især i de sidste Aar har taget et betydeligt Opsving, egner sig meere end nogen anden indenfor Hertugdømmernes Toldgrændse til ved de projecterede Jernbaner at tilføre Konsumenter og Producenter deres gjensidige Fornødenheds Artikler, og lover tillige Actionærerne den største Fordeel. Mellem Flensborg og det nordlige Slesvig, og Jyllands Østkyst, hvor overalt findes gode Søhavne, existerer allerede en bekvem og for Godstransporten billig Vandkommunication. En Jernbane langs Østkysten nord for Flensborg synes derfor ingenlunde nødvendig. Med Jyllands og Slesvigs Vestkyst forholder det sig derimod ganske anderledes: her mangler overalt gode Søhavne; Skibsfarten, er yderst besværlig, og som Følge deraf er Handelen langs hele Vestkysten fordeelt paa mange Smaastæder og Pladse. saa at ingen selvstændig direkte Handel derfra drives. Af den Grund finder trods de yderst slette Landeveie en betydelig Handelsforbindelse Sted, mellem Flensborg og de ved Vestkysten beliggende Stæder, selv indtil 30 Mile nord for Ribe. Langs Jyllands Vestkyst er tildeels anlagt Chausee, hvorimod Landeveien mellem Flensborg og Ribe endnu befinder sig i Naturtilstand, saa at større Fragtvogne næppe kunne passere den. Paa Vestkysten have mange Produkter en langt ringere Værdi end paa Østkysten, da Afsætningen paa Grund af saa høi en Transport ikke kan søges paa de fordeelagtigste Punkter. En tidsvarende Forbedring af Landeveien mellem Ost- og Vestkysten i den antydede Retning er derfor en længe følt Nødvendighed. Midlet til at hæve denne Ulempe findes i Anlæggelse af en Jernbane mellem Flensborg, Tønder og Ribe. De Fordeele for Handel, Agerdyrkning og Haandværksdrivt, som en Jernbane i den antydede Retning vil kunne bringe for Vest-Jylland og Slesvig ere indlysende. Terrainet mellem Flensborg, Tønder og Ribe egner sig særdeles for Anlægget af en Jernbane. Fra Bakkerækkerne ved Flensborg sænker Landet sig næppe mærkeligt indtil Tønder, og danner herfra til Ribe en næsten horizontal Flade, saa at Forholdene i denne Henseende ere særdeles gunstige. Udgivterne ved bemældte Jernbane-Anlæg med Tilbehør ville kunne bestrides med 80 til i det høieste 100,000 Specier pr. Miil, eller den hele Bane, 10 enh. til 11 Mile, med c. 1 Mill. Spec. Hvad den forventende Mængde af Transportgods angaaer, da vilde det være betænkeligt at angive samme ved Talstorrelser; men Elementer til en levende Forbindelse synes virkeligen at være tilstede, hvilket efterstaaende bemærkninger kunne vise. Fra Vestkysten af Jylland gaaer aarligen omtrent 15,000 Stkr. Oxer og Køer samt flere Tusinde Heste og Sviin til Hertugdømmerne, og fra Marskegnene og det nordlige Slesvig gaaer aarligen c. 4 a 5000 fede Stude. Det synes heraf klart, at en betydelig Jndtægt alene ved Kreaturtransport vil tilflyde Jernbanen. Uagtet de høist mangelfulde Kommunicationsmidler, der nu haves, forsendes aarligen meget betydelige Kvantiteter af Smør, Skind, Huder, Uld, Flæsk, Talg, Vox, Honning, Tørfisk a. fra Vest kanten af Jylland og det nordlige Slesvig til Flensborg; disse Gjenstandes Forsendelse ville upaatvivleligen betydeligt tiltage ved Jernbanens Anlæg. Endvidere vilde Korn ved indtræffende Konjunkturer afgive en vigtig Transportartikel for Banen, da Kornpriserne i Flensborg og Jyllands og Nordslesvigs Vestkyst ofte variere mellem 10 og 15 pCt.